สวัสดีครับ ผมมีอาการมึนหัวตลอดเวลาประมาณว่ามันเบลอๆ ลอยๆเหมือนไม่มีสติบางที และความจำระยะสั้นๆจะทำอะไรบางทีลืมเลยยึกไม่ออก รู้สึกอยากจะนอนตลอดเวลา ไม่ได้รับประทานยาอะไร พอหลังจากมีอาการที่กล่าวมา ผมนอนให้ได้8ชั่วโมง แต่ก็ไม่มีท่าทีดีขึ้นเลยครับ
สวัสดีครับ Kittiponอาการมึนงงศีรษะมักจะเกิดจากความผิดปกติเพียงเล็กน้อยของระบบประสาทและกล้ามเนื้อ เช่น พักผ่อนน้อย เครียด อดนอน นอนมากไป นอนผิดท่า ธาตุพิการ เมาค้าง วิตกกังวล ซึมเศร้า หรืออาจเกิดจากฤทธิ์ข้างเคียงของยาระงับประสาท ยาแก้แพ้ หรือยาอื่นๆ ที่มีผลต่อสมอง เป็นต้น นอกจากนี้พบได้บ่อยในคนที่มีความดันโลหิตสูง หรือใช้ยาแก้แพ้ ยาแก้ไข้หวัด ยากล่อมประสาทได้ การนอน ถ้าภายในสมองยังสับสนวุ่นวายคิดมากอยู่ ฝันร้ายตื่นมาก็ยังทำให้มืนงงมากกว่าเก่าครับการรักษาอาการมึนหัวนั้นจะเน้นรักษาที่สาเหตุมากกว่าการให้ยาบรรเทา (เช่น ให้ยาคลายเครียด ยานอนหลับ) เพื่อให้คนไข้พักผ่อนได้มากขึ้น เน้นให้คนไข้แก้ไขที่สาเหตุเช่น พยายามนอนให้เพียงพอไม่มากไปหรือน้อยไป ออกกำลังกายสม่ำเสมอ ควบคุมการใช้ยาบางอย่าง เป็นต้น ควรมีการฝึกสมาธิ พบว่าทำให้อาการเหล่านี้หายไปได้ ถ้าเป็นมากลองวิธีนวดที่กล้ามเนื้อรอบศีรษะ ตรงขมับ ตรงท้ายทอย หาผ้าชุบน้ำเย็นชุบน้ำอบ เช็ดให้กล้ามเนื้อผ่อนคลายได้ อาจช่วยให้หายมืนงงได้นะครับ